als_Latn dik_Latn sag_Latn
Shalë e Bajgorës, 7 mars 2015 - Ndonëse vikend, drejtori i Mbrojtjes dhe Shpëtimit në komunën e Mitrovicës, Musa Dragaj, ka qëndruar gjatë gjithë ditës në inspektim të gjendjes së rrugëve në rajonin e Shalës së Bajgorës.
Ai me këtë rast i ka përcjell nga afër punët e operatorëve në zhbllokimin e rrugëve, punë që kanë nisur që në orët e mëngjesit dhe po vazhdojnë edhe në orët e mbrëmjes.
“Krahasuar me një ditë më parë, kur kishte borë prej rreth 30 cm, pas reshjeve të natës së mbrëmshme dhe gjatë ditës së sotme, bora ka arrit në mbi 60 cm në disa fshatra të rajonit të Shalës së Bajgorës, ndërkohë që në disa vende janë krijuar ortekë deri në 1 metër lartësi. Prej mëngjesit operatorët që mirëmbajnë rrugën magjistrale, por edhe rrugët dytësore, janë në terren për të bërë të kalueshme rrugët drejt lokaliteteve”, tha Dragaj.
Sipas tij, gjendja paksa më e vështirë paraqitet në Preten të Melenicës, ku janë krijuar ortekë mbi një metër dhe të cilat po pastrohen me ekskavatorët e kompanive përgjegjëse të mirëmbajtjes së rrugëve. Ortekë ka edhe në disa lokalitete të tjera.
Drejtori Dragaj, pasi ka vizituar shumicën e fshatrave në rajonin e Shalës së Bajgorës, që shtrihen përgjatë rrugës magjistrale Mitrovicë-Podujevë, duke nisur nga Barja, Bajgora, Kovaçica, Selaci, Vidishiqi, Kaqandolli etj., ka konstatuar se më gjithë vështirësitë e paraqitura, rrugët janë të kalueshme me pajisje dimërore.
als_Latn als_Latn als_Latn als_Latn als_Latn